CELEX: 
Language: sl
Date: 2021-07-06 00:00:00
Title: IZVEDBENA UREDBA KOMISIJE (EU) …/… o spremembi Izvedbene uredbe (EU) 2016/1239 glede zneska varščine in obdobja veljavnosti izvoznih dovoljenj za riž

IZVEDBENA UREDBA KOMISIJE (EU) …/…
            
            
               z dne 6.7.2021
            
            
               o spremembi Izvedbene uredbe (EU) 2016/1239 glede zneska varščine in obdobja veljavnosti izvoznih dovoljenj za riž
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007
                  1
                ter zlasti člena 178 in člena 223(3)(a), (b) in (c) Uredbe,
            
            
               ob upoštevanju naslednjega:
            
            
               (1)Izvedbena uredba Komisije (EU) 2016/1239
                  2
                določa pravila za uporabo Uredbe (EU) št. 1308/2013 glede sistema uvoznih in izvoznih dovoljenj.
            
            
               (2)Obveznost za dovoljenje za izvoz oluščenega (rjavega) riža, ki spada v oznako KN 1006 20, in manj brušenega ali popolnoma brušenega riža, poliranega ali glaziranega ali ne, ki spada v oznako KN 1006 30, je bila odpravljena z Delegirano uredbo Komisije (EU) 2016/1237
                  3
               , kakor je bila spremenjena z Delegirano uredbo Komisije (EU) XXX
                  4
               .
            
            
               (3)Zato je treba črtati izvedbene določbe o znesku varščine in obdobju veljavnosti navedenih izvoznih dovoljenj ter o obveznosti uradnega obveščanja v zvezi z njimi.
            
            
               (4)Izvedbeno uredbo (EU) 2016/1239 bi bilo zato treba ustrezno spremeniti.
            
            
               (5)Ukrepi iz te uredbe so v skladu z mnenjem Odbora za skupno ureditev kmetijskih trgov –
            
            
               SPREJELA NASLEDNJO UREDBO:
            
            
               Člen 1
            
            
               Izvedbena uredba (EU) 2016/1239 se spremeni:
            
            
               (1)v členu 19a se črta točka (b);
            
            
               (2)v delu II Priloge II se črta točka A.
            
            
            
               Člen 2
            
         
         
            
               Ta uredba začne veljati sedmi dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 6.7.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 347, 20.12.2013, str. 671. 
               
               
                  
                     (2)
                  
                        Izvedbena uredba Komisije (EU) 2016/1239 z dne 18. maja 2016 o določitvi pravil za uporabo Uredbe (EU) št. 1308/2013 Evropskega parlamenta in Sveta glede sistema uvoznih in izvoznih dovoljenj (UL L 206, 30.7.2016, str. 44).
               
               
                  
                     (3)
                  
                        Delegirana uredba Komisije (EU) 2016/1237 z dne 18. maja 2016 o dopolnitvi Uredbe (EU) št. 1308/2013 Evropskega parlamenta in Sveta glede pravil za uporabo sistema uvoznih in izvoznih dovoljenj, dopolnitvi Uredbe (EU) št. 1306/2013 Evropskega parlamenta in Sveta glede pravil o sprostitvi in zasegu varščin, položenih za takšna dovoljenja, spremembi uredb Komisije (ES) št. 2535/2001, (ES) št. 1342/2003, (ES) št. 2336/2003, (ES) št. 951/2006, (ES) št. 341/2007 in (ES) št. 382/2008 ter razveljavitvi uredb Komisije (ES) št. 2390/98, (ES) št. 1345/2005, (ES) št. 376/2008 in (ES) št. 507/2008 (UL L 206, 30.7.2016, str. 1).
               
               
                  
                     (4)
                  
                        Delegirana uredba Komisije (EU) […] z dne […] o spremembi Delegirane uredbe (EU) 2016/1237 glede obveznosti za izvozno dovoljenje za riž (UL L, ……str. ...).